NaiveNeuron/SloPal huggingface dataset:
Danko, Andrej, predseda NR SR (2019-09-19):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa hlási do rozpravy niekto ústne. Nie. (Reakcia z pléna.) Vidím, že o slovo požiadal, hej, hej, videl som vás, ako v kľude, nemusíte... Chcem mať za sebou túto procedurálnu časť a vy ako navrhovateľ máte právo požiadať kedykoľvek. Nech sa páči, o slovo požiadal ešte po výzve na ústnu, keďže sa nikto neprihlásil, pán poslanec Dostál ako navrhovateľ. Nech sa páči, pán poslanec.
Ivan, Miroslav, poslanec NR SR (2017-05-18):
Áno, chcel by som reagovať na kolegu Kollára. Ja som to povedal v mojej rozprave. Naozaj si nemýľme, že prijatím tohto zákona týmto ľuďom tie peniaze nevyplatíme. To potvrdil sám minister tu osobne v pléne, keď sa ho pýtal kolega Heger počas rozpravy: „Pán minister, to znamená, že keď sa títo ľudia budú súdiť o tie svoje peniaze, ktoré sú rozdielom, tak ich môžu vysúdiť?“ A pán minister povedal áno. Čiže nie toto je ten problém, prečo my tu tento zákon schvaľujeme. Problém je ten, že sú tu budúce hrozby zo sankcií od koncesionára a toto tu nebolo povedané. A ja som naozaj zvedavý, či bude mať odvahu ministerstvo dopravy konečne toto povedať a pomenovať tak, a súhlasím s vami, pomenovať, ukázať na vinníka, a to je Viktor Stromček, ktorý tam už nemá byť. Toto mala byť prvá daň, ktorú ministerstvo dopravy malo zaplatiť za tento zlý celý proces.
Sulík, Richard, predseda NR SR (2010-12-03):
(Potlesk.) Dámy a páni, prepáčte mi, došlo k nedorozumeniu. (Reakcia z pléna.) Prosím? (Reakcia z pléna.) Dobre, došlo k nedorozumeniu a mrzí ma to, prepáčte mi. Takže s faktickými poznámkami, ako vidím, vystupuje pán Igor Matovič.
Kollár, Boris, predseda NR SR (2023-05-03):
Vážené pani poslankyne, vážení páni poslanci, včera bol odložený začiatok 89. schôdze Národnej rady Slovenskej republiky na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 89. schôdzi Národnej rady. Prosím, aby sme sa prezentovali a zistili, či sme schopní sa uznášať. (Hlasovanie.) Je prítomných 66 poslancov, Národná rada nie je schopná sa uznášať, a preto nie je, pretože nie je prítomná nadpolovičná väčšina všetkých poslancov. Odkladám začiatok schôdze o jednu hodinu, kedy opäť zistím prítomnosť poslancov. Takže bude to 10.07 h. S procedurálnym návrhom pán poslanec Kuffa. (Reakcie z pléna.) Nič? (Krátka pauza.)
Kadúc, Miroslav, poslanec NR SR (2013-09-17):
Pán predseda, ja si vám dovolím pripomenúť, že rokujeme o vyslovení nedôvery pánovi premiérovi. A toto je tak závažná vec, že presúvať rokovanie na 7. hod. večer je naozaj nedôstojné. A medzi to a pred to zaradiť alebo predradiť body, ktoré sú zaradené tak, ako mali byť, čo my vieme, či náhodou dôvera nebude vyslovená? (Reakcie z pléna.) Čo keď tam padnú argumenty? (Prerušenie vystúpenia predsedajúcim.)
Frešo, Pavol, poslanec NR SR (2013-04-16):
Ďakujem pekne, pán predsedajúci. Pán minister, ja by som na úvod chcel oceniť, že teda naozaj prvý minister, ktorý má odvahu a prišiel na rokovanie toho, čo opozícia navrhla. Považujem to za správne. Takisto chcem oceniť váš výkon a plamenný prejav. To, čo by som chcel vo faktickej poznámke, poznámke naozaj opraviť, lebo myslím si, že sa hlboko mýlite a treba si tú prípravu urobiť trochu, trochu lepšie. Po prvé, pán minister, nie je pravda, že vaši poslanci navrhli debatu o nezamestnanosti. Tú debatu o nezamestnanosti navrhlo SDKÚ – DS, konkrétne ja opakovane. Vaši poslanci hlasovali proti tomu, a keď už sa to nedalo nijak ináč vydržať, tak to s dvojmesačným odkladom túto správu dali doručiť do parlamentu. Ja rozumiem, že máte inú prácu, ako sledovať parlament, ale treba si hovoriť pravdu. Rovnako nie je pravda, že máme nejaké problémy s číslami, že 40-tisíc nezamestnaných pribudlo. Váš úrad hovorí v apríli 2012, že 397 912 nezamestnaných. Váš úrad hovorí, že vo februári 2013 437 093 nezamestnaných. To znamená, vaše čísla vás usvedčujú o tom, že naozaj tu máte plus 40-tisíc nezamestnaných. A to posledné, čo by som chcel povedať, je, že treba si uvedomiť, že my všetci vieme, že je vonku kríza. Niekto ju prežíva horšie, niekto lepšie. Tou nezamestnanosťou, ktorú vyvolala vaša vláda, nás ťaháte do Grécka, Španielska, Portugalska; počuli ste pred chvíľou štatistiku. A vy ste zodpovedný za to, aby ste urobili opatrenia, aby sme išli smerom, ako je Nemecko alebo Dánsko, alebo koniec koncov Veľká Británia. Oni to svojimi opatreniami dokázali. Vy ste ich nepredložili. Ja sa veľmi podrobne ešte potom vyjadrím k tomu, čo ste hovorili, že nemá Zákonník práce dopad na to, akým spôsobom funguje nezamestnanosť, či vzrástla, či klesla. Pán minister, dostanete lekciu z ekonomiky, len čo prídem k tomu pultu. Ďakujem pekne.
Figeľ, Ján, podpredseda NR SR (2013-05-22):
S reakciou na faktické, nech sa páči, Alojz Hlina.
Drdul, Dominik, poslanec NR SR (2020-12-04):
Ďakujem. (Reakcie z pléna.) Zo spoločnej správy, hej. Ďakujem veľmi pekne za opravu. Vládny návrh zákona o reforme súdnictva sa dopĺňa takto: 1. V čl. V bod 3 znie: „3. V § 115 ods. 1 sa slová „nadpolovičnú väčšinu hlasov prítomných poslancov“ nahrádzajú slovami „trojpätinovú väčšinu všetkých poslancov a v novej voľbe a každej ďalšej voľbe aspoň nadpolovičnú väčšinu všetkých poslancov“.“ 2. V čl. V sa vypúšťa bod 5. Nasledujúce body sa primerane prečíslujú. 3. Čl. X sa dopĺňa bodmi 7 a 8, ktoré znejú: „7. V § 146 ods. 4 sa vypúšťa prvá veta. 8. § 146 sa dopĺňa odsekom 5, ktorý znie: „(5) Ustanovenia odsekov 1 a 2 sa nevzťahujú na európskeho delegovaného prokurátora. Ustanovenie odseku 3 sa vzťahuje aj na európskeho delegovaného prokurátora. Poistné na zdravotné poistenie a poistné na sociálne poistenie platí za európskeho delegovaného prokurátora Generálna prokuratúra vo výške určenej zákonom pre zamestnanca i zamestnávateľa; vymeriavacím základom pre odvod poistného na zdravotné poistenie a na platenie poistného na sociálne poistenie je príjem európskeho delegovaného prokurátora dosiahnutý v rozhodujúcom období, určený podľa osobitného predpisu.“.“ 4. V čl. XXVII sa za bod 28 vkladá nový bod 29, ktorý znie: „29. V § 49 ods. 3 sa slová „na príprave, prejednávaní a schvaľovaní“ nahrádzajú slovami „na príprave a prejednávaní“.“ Nasledujúce body sa primerane prečíslujú. 5. V čl. XXVII bode 56 sa v názve § 250a slovo „ustanovenie“ nahrádza slovom „ustanovenia“, doterajší text § 250a sa označuje ako odsek 1 a § 250a sa dopĺňa odsekom 2, ktorý znie: „(2) Ustanovenie § 49 ods. 3 v znení účinnom od 1. januára 2021 sa nevzťahuje na sudcov Ústavného súdu vymenovaných do funkcie do 31. decembra 2021.“ Pán predsedajúci, skončil som.
Viskupič, Jozef, poslanec NR SR (2013-07-01):
Keďže tu bola aj nejaká odvolávka na históriu a aby som urobil svojmu historickému vzdelaniu zadosť, tak máme dve skupiny historikov, tak ako to na Slovensku býva, ktoré sa tomuto názvosloviu venujú. Z nich jeden je profesor Sedlák, ktorý hovorí o používaní tohto termínu. Ja sa skôr stotožňujem s tým, čo hovorí docent Žudel, ktorý hovorí, že sme mali zhruba od nástupu Štefana po 13. – 14. storočie tzv. komitáty, od 13. storočia po ten rok, ktorý zaviedol používanie žúp, do roku 1849 sme hovorili o stoliciach a od roku 1849 po rok 1928 a medzi rokmi 1940 a 1945 sme mali župy. Ja by som chcel ale upozorniť na jeden fakt, keďže každý jeden z týchto názvov má nejaký historický nános, myslím, že baviť sa o stoliciach na Slovensku sa nám asi bude zdať možno komické, komitáty nám môžu pripomínať možno iné kraje a má takisto svoj historizujúci nános to slovo a župy úplne podobne. Čiže ja pri tomto návrhu, keďže tá debata je o názvosloví a nemusí mať celkom vyčerpávajúcu ambíciu niečo poriešiť, ale iba hovoriť o názvosloví, by som sa prikláňal k tomu, aby sme sa nad ňou zamysleli vtedy, keď budeme pomenúvať iné rozvrstvenie VÚC-ok alebo vyšších územných celkov a vymýšľať im nejaký skutočný názov, ktorý nebude mať historizujúci nános, pretože s názvom župy môžeme mať problém, aj keď to môže byť pôvodu, ako sa uvádza, myslím, v dôvodovej správe, nášho alebo slovanského, alebo podobne. Čiže tá téma nie je jednoduchá.
I. Mikloš, podpredseda vlády SR: (2001-10-02):
Pri podprahovej metóde s vyššou cenou sa navrhuje použiť postup v plnom rozsahu podľa súčasne platného zákona o verejnom obstarávaní alebo použiť postupy upravené návrhom novely zákona, ktoré zjednodušia podprahové obstarávanie s vyššou cenou. V prípade podprahového obstarávania s nižšou cenou je navrhnutý najjednoduchší postup, ktorý vychádza z metódy rokovacieho konania bez zverejnenia. Postupy verejného obstarávania, ktoré upravuje navrhovaný zákon, nie sú upravené smernicami Európskej únie. Ich legislatívna úprava je ponechaná na národnú úpravu členských krajín. V súčasnosti platný zákon o verejnom obstarávaní nevylučuje možnosť jeho aplikácie aj pri nízkych cenách. Vážený pán predsedajúci, vážené pani poslankyne, vážení páni poslanci, ďakujem za pozornosť.
Laurenčík, Milan, podpredseda NR SR (2021-06-18):
Ďakujem. V tejto chvíli skončila písomná rozprava. Ja sa teraz pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil jeden pán poslanec, pán poslanec Štefan Kuffa. Pán poslanec, chcem sa spýtať, stihnete to za tri minúty? Nech sa páči, máte slovo.
Ďuriš Nicholsonová, Lucia, podpredsedníčka NR SR (2016-10-11):
Ďakujem pekne, pán spravodajca. Otvorená rozprava bude po hlasovaní. Teraz vyhlasujem dvojminútovú prestávku, panie poslankyne, páni poslanci, nasledovať bude hlasovanie a pokračovať budeme potom o tomto bode. Ďakujem. (Dvojminútová prestávka.) Predĺžime prestávku do 17.05 hod., počkáme na pána predsedu. Ďakujem. (Pokračovanie prestávky.) (Po prestávke.)
J. Počiatek, minister financií SR: (2009-09-08):
Návrhom zákona sa na základe uznesenia vlády Slovenskej republiky č. 17 zo 14. januára 2009 rozširujú oprávnenia colníkov o cezhraničné sledovanie a cezhraničné prenasledovanie, čím sa dosiahne plné vykonávanie niektorých medzinárodných dohovorov v colnej oblasti, najmä Neapol II. Na základe striktného princípu reciprocity, ktorým sa uvedené dohody spravujú, sa upravuje aj pôsobenie príslušníkov colných správ iných štátov Európskej únie na území Slovenskej republiky. Ustanovuje sa všeobecný zákaz používať označenie „Colná správa“ a zákaz používania služobnej rovnošaty, služobného preukazu a služobného odznaku neoprávnenou osobou, ktorým sa zabráni zneužívaniu označení a rovnošiat identifikujúcich Colnú správu. V nadväznosti na túto úpravu sa novelou zákona o priestupkoch ustanovuje nová skutková podstata priestupku proti verejnému poriadku a vo vzťahu k podmienkam nosenia služobnej rovnošaty po skončení služobného pomeru sa dopĺňa aj zákon č. 200/1998 Z. z. o štátnej službe colníkov. Ťažiskovým bodom novely colného zákona je zdokonalenie systému následnej kontroly a na ňu nadväzujúceho konania o dodatočnom vymeraní colného dlhu. Tento návrh je reakciou na podnety Európskej komisie v súvislosti s jej kontrolami správnosti odvádzaných tradičných vlastných zdrojov do rozpočtu spoločenstva, vykonávanými v Colnej správe v uplynulom období. Ďakujem za slovo, skončil som.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 130 poslancov, za 108., proti 1, zdržalo sa 21, nehlasovalo 0. Konštatujem, že body 1 a 2 zo spoločnej správy sme schválili.
P. Paška, predseda NR SR: (2009-02-11):
Chcem vás informovať, že hlasovanie bude prebiehať tak, že dostanete štyri hlasovacie lístky, a to na voľbu odborníka z oblasti práva, ekonómie, žurnalistiky a z oblasti informačných technológií. Hlasovacie lístky sú označené písmenami A, B, C a D. V prípade voľby odborníka z oblasti práva platný je ten, na ktorom je označená alternatíva za najviac u jedného kandidáta. Pri voľbe odborníkov z ďalších oblastí platný je ten hlasovací lístok, na ktorom je označená len jedna z alternatív. Hlasovací lístok je neplatný, ak pri niektorom mene nie je voľba označená, alebo ak je hlasovací lístok menený alebo doplňovaný. Poprosím overovateľov, aby sa ujali funkcie a pristúpime k vykonaniu tajného hlasovania. A teraz, nech sa páči, pani poslankyňa Kramplová.
Mizík, Stanislav, poslanec NR SR (2018-06-19):
Ďakujem za slovo. Pán Danko, opäť ste predviedli hlbokú politickú úvahu hodnú vašej povesti. V niečom máte pravdu, ale vaším filozofovaním situácia sa bude zhoršovať, zhoršovať a viac a viac ľudí bude padať a padať do hlbšej a hlbšej existenčnej biedy. Mnohí zomrú. A podľa vašej filozofie to bude vyriešené podľa môjho názoru až na nejakého svätého dindy. A tento marazmus treba riešiť hneď, keď niečo máte, dajte to na stôl a hneď, nech sa to rieši, ako povedali predrečníci, že im to je jedno, kto to bude riešiť, ale nech sa to rieši hneď. Ja som toho istého názoru. Ďakujem za slovo.
M. Hort, podpredseda NR SR: (2007-12-11):
A teraz dávam slovo predsedovi navrhnutého gestorského výboru, výboru pre pôdohospodárstvo, životné prostredie a ochranu prírody, poslancovi Jánovi Slabému, aby nám predniesol spravodajskú informáciu. Nech sa páči.
Pčolinský, Peter, podpredseda NR SR (2023-02-07):
S ďalšou faktickou pán poslanec Vladimír Faič.
Laurenčík, Milan, podpredseda NR SR (2020-04-22):
Prezentujme sa a hlasujme. (Hlasovanie.) Prítomných 141, za 138, proti 0, zdržali sa 3, nehlasovalo 0. Konštatujem, že sme schválili vládny návrh novely zákona č. 453/2003 Z. z. o orgánoch štátnej správy v oblasti sociálnych vecí. Pokračujeme hlasovaním v druhom čítaní o vládnom návrhu zákona, ktorým sa dopĺňa zákon č. 112/2018 Z. z. o sociálnej ekonomike a sociálnych podnikoch (tlač 63). Dávam slovo spoločnej spravodajkyni z výboru pre sociálne veci poslankyni Lucii Drábikovej, aby hlasovanie uvádzala. (Hlasovanie o vládnom návrhu zákona, ktorým sa dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení zákona č. 374/2019 Z. z. , tlač 63.)
Grendel, Gábor, podpredseda NR SR (2022-03-24):
Pán poslanec Dostál má ešte doplňujúcu otázku.
Kazda, Radovan, poslanec NR SR (2022-03-17):
Vážený pán predsedajúci, v rozprave nevystúpili žiadni poslanci. Dajte, prosím, hlasovať o bodoch 1 až 13 spoločnej správy spoločne s odporúčaním gestorského výboru schváliť.
Vaľová, Jana, poslankyňa NR SR (2014-07-09):
Dobre, nech sa páči, áno, nech sa páči, hlasujeme o námietke pani poslankyne Jurinovej.
B. Bugár, podpredseda NR SR: (2002-07-02):
(Hlasovanie.) Prítomných 106 poslancov, za návrh hlasovalo 102, hlasovania sa zdržali 4. Konštatujem, že sme schválili vládny návrh zákona o vykonávaní medzinárodných sankcií zabezpečujúcich medzinárodný mier a bezpečnosť. Pristúpime k hlasovaniu o návrhu na vyslovenie súhlasu Národnej rady Slovenskej republiky s Medzinárodným dohovorom o potláčaní financovania teroriz mu (tlač 1614). Prosím spoločného spravodajcu pána poslanca Šebeja, aby hlasovanie uviedol. Nech sa páči, pán poslanec.
A. Belousovová, podpredsedníčka NR SR: (2007-06-20):
Vážení páni poslanci, panie poslankyne, keďže sme vyčerpali vystúpenia všetkých riadne prihlásených rečníkov v rozprave, vyhlasujem všeobecnú rozpravu za skončenú k tomuto bodu. A chcem sa opýtať navrhovateľa, či chce zaujať stanovisko. Pán navrhovateľ, nech sa páči, máte slovo.
Poliačik, Martin, poslanec NR SR (2019-02-14):
Ďakujem. Pán predseda, ja dávam návrh, chápem, čo sa deje, aká je situácia, ale žeby sme to dali na 15.30 hod. Odôvodnenie: Stále sme niektorí, ktorých naše manželky a manželia ešte majú rady a radi, a dnes je Valentín, ja mám rezerváciu na 18.00 hod. Ďakujem pekne. (Ruch v sále.)
Laššáková, Jana, podpredsedníčka NR SR (2014-03-26):
Ďakujem pekne. Nech sa páči, pán poslanec Mihál, máte slovo.
Pellegrini, Peter, podpredseda NR SR (2020-09-29):
Pán poslanec Mihalik.
Grendel, Gábor, podpredseda NR SR (2022-05-05):
Pán poslanec, na rečníka treba reagovať. Takže s reakciou na faktické poznámky, pán poslanec Schlosár.
Madej, Róbert, poslanec NR SR (2018-06-12):
Ďakujem pekne. Vzhľadom na nevyhnutnosť ďalších legislatívnych prác navrhujem vypustiť z programu tejto schôdze bod 20 (tlač 854). Verím, že bude návrh zaradený potom na ďalšej, septembrovej schôdzi. Ďakujem pekne.
Laurenčík, Milan, podpredseda NR SR (2021-11-11):
Pán poslanec Stanislav Mizík, nech sa páči.
Blaha, Ľuboš,  podpredseda NR SR (2024-02-21):
Pán poslanec Július Jakab.
Matečná, Gabriela, ministerka pôdohospodárstva a rozvoja vidieka SR (2016-04-21):
Na tú prvú faktickú poznámku, myslím si, že to už som dosť vysvetlila na parlamentnom výbore, keď som bola. Ale pre ozrejmenie, myslím si, že nešikanujeme našich prvovýrobcov, pretože ak dovážame potraviny z tretích krajín, tak celý ten potravinový reťazec, ktorý sa k nám dovezie, kontrolujú v príslušnej krajine, kde bola tá potravina vyrobená. A my jednoducho nemáme právo ísť skontrolovať napríklad kontrolné orgány do Poľskej republiky, čiže nám jediná možnosť, ktorá je, na výstupe alebo v našej krajine už vyrobenú potravinu skontrolovať. K tej druhej poznámke pána Budaja, myslím, že vo vete máme, že vláda v spolupráci so záujmovými združeniami vrátane ZMOS. Čiže ak nenájdeme peniaze v štátnom rozpočte, ktoré by vykryli nejaký deficit pre ZMOS, ja viem, že to bude veľmi ťažké, takže tam bez tej spolupráce to nepôjde. Sami od seba jednoducho nemôžme povedať, že dobre, nebudeme platiť dane alebo zmeníme zákon, ktorý potom by znížil kasu jednotlivých samospráv. Čiže toto určite, si myslím, že v spolupráci so ZMOS-om, s ministerstvom financií. (Reakcia z pléna.) Určite z nejakej kompenzácie, áno. Poviem ešte aj tú ďalšiu vec, o ktorej možnože mnohí neviete, my sme jedna z mála krajín, kde poľnohospodári platia dane za užívanie pôdy. Ďakujem pekne.
Pellegrini, Peter, predseda NR SR (2024-01-24):
Vážené pani poslankyne, vážení páni poslanci, budeme pokračovať v rokovaní. Najprv mi dovoľte, aby som vás informoval, že sme mali poslanecké grémium, z ktorého vzišli... nevzišli (povedané so smiechom), ale na ktorých som informoval o ďalšom priebehu a pláne rokovania. Ešte predtým, ako podám návrh na... môj procedurálny návrh o tom, ako budeme postupovať ďalej, vzhľadom na to, že vidím, že Národná rada je uznášaniaschopná, máme tu ešte procedurálny návrh pána Dubéciho z minula, ktorý podal, prerušiť rokovanie o tlači 105 a začať rokovanie o vyhlásení Národnej rady k uzneseniu europarlamentu, príloha k uzneseniu Zahraničného výboru NR SR 16, a po vyčerpaní bodu pokračovať v prerušenom rokovaní o tlači 105. Keďže v zmysle rokovacieho poriadku som nemohol dať vtedy hlasovať o procedurálnom návrhu a sľúbil som, že keď budeme uznášaniaschopní, tak, tak spravím, tak dávam teraz hlasovať o procedurálnom návrhu pána poslanca Dubéciho, prerušiť rokovanie o tomto zákone, ktorý teraz prerokovávame. (Hlasovanie.) Prítomných 108, za 32, proti 75, zdržal sa 1. Tento návrh sme neschválili. (Ruch v sále. Krátka pauza.) Dámy a páni, dávam procedurálny návrh, aby sme rokovali o tlači, ktorú momentálne prerokovávame, o tlači 105, bod 64 programu, až do prerokovania bodu, a následne o ňom hlasovali s tým, že najbližšie hlasovanie bude najskôr o 11.00 hod., to znamená, ak by sa rozprava ústna skončila skôr ako do zajtra do 11.00 hod., bude prerušené rokovanie Národnej rady do 11.00 hod., kedy pristúpime k hlasovaniu. Ak sa ústna rozprava do 11.00 hod. neskončí, tak sa bude hlasovať po skončení bodu, kedy vyhlásim nejaké prestávku technickú na možnosť poslancov prísť do sály, a hlasovali by sme o návrhu na skrátené legislatívne konanie. Je všeobecný súhlas? (Súhlasná reakcia pléna.) Takže spúšťam hlasovanie, prosím, prezentujme sa a hlasujme o tom, aby sme o tomto bode rokovali až do skončenia rozpravy bez ohľadu na časové obmedzenie. (Ruch v sále.) (Hlasovanie.) Prítomných 77 poslancov, za 77. Konštatujem, že sme tento návrh schválili, a budeme rokovať až do prerokovania bodu. Dámy a páni, budeme teda pokračovať v rokovaní o tlači 105, bod 64. S faktickou poznámkou teraz vystúpi pán poslanec Sabo.
Kollár, Boris, predseda NR SR (2022-10-19):
Je všeobecný súhlas, prosím? (Súhlasná reakcia pléna.) Áno. Ďakujem pekne, uvedený návrh sme schválili všeobecným súhlasom. A teraz budeme pokračovať, pristúpime k hlasovaniu v prvom čítaní o návrhu poslancov Halgašovej, Bittó Cigánikovej, Lehotského, Osuského a Marcinkovej, na vydanie zákona, ktorým sa mení a dopĺňa zá... Občiansky zákonník (tlač 1097), bod 159 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Alojzovi Baránikovi, aby hlasovanie uviedol. Pán poslanec, nech sa páči, máte slovo. (Hlasovanie o návrhu poslancov Národnej rady Slovenskej republiky Jarmily Halgašovej, Jany Bittó Cigánikovej, Tomáša Lehotského, Petra Osuského a Vladimíry Marcinkovej na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony , tlač 1097.)
Číž, Miroslav, podpredseda NR SR (2015-11-25):
Pán poslanec Mikloško.
Ďuriš Nicholsonová, Lucia, podpredsedníčka NR SR (2018-10-22):
Ďakujem pekne. Otváram všeobecnú rozpravu. Najprv, ak dovolíte, pán poslanec, prečítam všetkých, ktorí sa písomne prihlásili. Za klub OĽANO pán poslanec Heger, za klub SAS pán poslanec Ivan, za klub MOST pani poslankyňa Sárközy a potom ako jednotlivci pán poslanec Mihál, pani poslankyňa Zimenová, pán poslanec Pavelka, pán poslanec Dostál. A ako prvý v rozprave vystúpi pán poslanec Baláž. Nech sa páči.
Grendel, Gábor, podpredseda NR SR (2020-07-14):
Vážené panie poslankyne, vážení páni poslanci, otváram piaty rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Baláž a Habánik. Podľa odhlasovanej zmeny programu budeme teraz rokovať o dvoch skrátených legislatívnych konaniach a ihneď potom pristúpime k hlasovaniu o nich. Nasleduje teda návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 468/2019 Z. z. o štátnom rozpočte na rok 2020 . Návrh vlády je pod tlačou 169. Prosím pána podpredsedu vlády a ministra financií Slovenskej republiky Eduarda Hegera, aby návrh vlády odôvodnil.
D. Gabániová, poslanec: (2003-07-02):
P. Rusko, podpredseda NR SR: Ďakujem pekne, pani poslankyňa. Teraz je rad na mne. Pán minister, povedali ste, že práva ženy a dieťaťa majú byť vybalansované v prvom trimestri, teda počas prvých troch mesiacov tehotenstva. Ony majú byť vybalansované, ale nie v prvých troch, počas všetkých deviatich, a sú vybalansované tak, že v prvých troch mesiacoch je chránená žena a jej súkromie, v druhých troch mesiacoch je to na žene a za prítomnosti alebo za asistencie rozhodnutia lekárov a v tretích troch mesiacoch alebo v treťom trimestri je chránený život nenarodeného dieťaťa. Takto o tom rozhodol a vy o tom veľmi dobre viete aj Najvyšší súd Spojených štátov amerických, kde zaviedol takzvaný tretinkový model, ktorý určite nie je ideálny a dá sa o ňom hovoriť, ale v každom prípade zavádza to, po čom voláte vy. Totiž vybalansovanie práv matky  ženy  a nenarodeného dieťaťa, ale nie v prvých troch mesiacoch, ale v celých deviatich. (Hlas v rokovacej sále.) Nech a páči, pán poslanec Minárik. Pán poslanec, ja som ukončil možnosť prihlásiť sa do faktických pripomienok. Nech sa páči, pán minister môže reagovať. (Reakcie z pléna.) Podávate procedurálny návrh, pán poslanec? (Hlas z pléna.) Podávate procedurálny návrh. (Hlas z pléna.) Nepodávate. Nech sa páči, pán minister Lipšic.
Baránik, Alojz, poslanec NR SR (2022-09-21):
Ďakujem, pán kolega. Ja sa ospravedlňujem, ja som si myslel, že som vám odpovedal. Ale zrejme som to tak nejak zahltil nejakými inými myšlienkami, že tá pointa asi nebola dosť jasná. A tá pointa je nasledujúca. Táto úprava to nijako nerieši ten, tento problém, a ako som povedal, ja si myslím, že účelom prerušenia členstva v strane je to, aby existovala možnosť povedať, že nie som členom strany. Čiže toto som zmenil, a ak, väčšinou to tak býva, že dokiaľ nikto takýto prístup k riešeniu tohto problému nenapadne napríklad tým, že by povedal, že vy síce hovoríte, že nie ste členom strany, ale máte len prerušené členstvo, tak dovtedy sa má za to, že to tak sedí, že môže napísať, že nie je členom strany, tým je odfajknutá jedna podmienka, ktorú musí splniť na to, aby mohol niekto kandidovať alebo teda sa ujať funkcie. Čiže odpoveď je, že ja si myslím, že nie, ale táto otázka nikdy nebola riešená na nejakej úrovni, ktorá je záväzná. A celkom ešte na záver teda zdupľujem, že táto navrhovaná úprava sa tejto otázke nevenuje.
Pčolinský, Peter, podpredseda NR SR (2023-02-07):
Ďakujem. Dávam slovo spoločnej spravodajkyni z výboru pre sociálne veci poslankyni Lucii Drábikovej, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru.
Dubovcová, Jana, poslankyňa NR SR (2012-02-03):
Prosím, aby ste dali hlasovať o pozmeňujúcom návrhu poslanca. (Prerušenie vystúpenia predsedajúcim.)
Janckulík, Igor, poslanec NR SR (2019-12-05):
Ďakujem, pani ministerka, za odpoveď. Nejdem vás tu nejako týrať, keď nebudete mi vedieť odpovedať. Ja som preto dal pánovi ministrovi túto otázku, lebo do konca októbra tento plán mal byť, harmonogram zverejnený, a Útvar hodnoty za peniaze, určite si vážim, lebo je to útvar, ktorý má čo k tomu povedať. A je len škoda, že niektoré úseky ciest, ktoré sa začínajú stavať, tak Útvar hodnoty za peniaze spochybnil. Takže to je trošku mi ľúto, že na jednej strane pán minister tvrdí, že s Útvarom hodnoty za peniaze spolupracuje a na druhej strane pustili sa úseky, ktoré Útvar hodnoty sa peniaze nedoporučuje. Ale ďakujem za odpoveď, pani ministerka.
P. Paška, predseda NR SR: (2007-06-21):
Otváram rozpravu. Písomne nie sú prihlášky do rozpravy. Preto sa pýtam, či sa chce do rozpravy niekto prihlásiť ústne. Pán poslanec Jarjabek, Minárik, Senko, Mikloško, Vášáryová. Končím možnosť prihlásiť sa do rozpravy ústne. Pán poslanec Jarjabek, nech sa páči, máte slovo.
Hrnčiar, Andrej, podpredseda NR SR (2019-06-24):
Osem faktických poznámok. Nech sa páči.
Ďuriš Nicholsonová, Lucia, podpredsedníčka NR SR (2016-11-28):
Ďakujeme pekne, pán Kvorka. Prerušujem rokovanie o tomto bode programu. Ešte mi dovoľte, aby som aj ja zablahoželala pani ministerke k narodeninám. Musíte byť veľmi fajn dáma, niečo o tom viem, keďže aj ja mám dnes narodeniny, takže taká náhoda. (Smiech v sále a potlesk.) Ja som sa nechcela pochváliť, to mal byť vtip, viete. Dobre, prejdeme k ďalšiemu bodu programu, a tým je druhé čítanie o vládnom návrhu zákona, ktorým sa mení a dopĺňa zákon č. 396/2012 Z. z. o Fonde na podporu vzdelávania v znení neskorších predpisov a ktorým sa mení zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 253 a spoločná správa výborov má tlač 253a. Poprosím teraz pána ministra školstva, vedy, výskumu a športu Slovenskej republiky Petra Plavčana, aby predmetný návrh zákona uviedol. Nech sa páči.
Hraško, Igor, poslanec NR SR (2015-12-15):
Ďakujem za slovo. Ďakujem ti, Miro, aj za tvoju faktickú poznámku. A ja by som možno už len na margo tvojho vystúpenia povedal, že, hovoril si, že tuná ide o úplne apolitický zákon. No mali sme tu viacero takých, ktoré absolútne, absolútne politicky nesúviseli s ničím. Ale naša vládna strana to vždy berie ako politický zákon, pretože nemôže pripustiť, žeby sme my z opozície mohli povedať, že za tieto štyri roky sa nám niečo podarilo. Ľudia sa nás pýtajú: „No čo ste vy za tie štyri roky tam urobili?“ No nič, pretože vládna strana nám neschválila ani jeden náš návrh, ani jednu novelu zákona. A to sa skutočne týkalo proobčianskych vecí, absolútne mimo politiky. Ale to je politika SMER-u, neschváliť opozícii nič, aby sa nemohli hrdiť tým, že aspoň niečo sa im podarilo presadiť. To je tá zvrátenosť. A potom nemôžeme hovoriť o nejakej elementárnej pomoci alebo zadosťučineniu takýmto dobrovoľníkom, ktorí dobrovoľne niečo pre túto spoločnosť robia. Akú za to majú odmenu? Žiadnu. Možno už len v tom svojom okolí tí, ktorí o nich vedia, tak tí im majú také, také, u nich majú také uznanie. Ale aké majú uznanie zo strany štátu? No minimálne, mizivé, zanedbateľné. A takto to potom vyzerá.
Pellegrini, Peter, predseda NR SR (2014-12-10):
Ďakujem pekne, pán spravodajca. Konštatujem, že som nedostal žiadnu písomnú prihlášku do rozpravy, pýtam sa teda, kto sa chce do rozpravy prihlásiť ústne. Pán poslanec Duchoň sa hlási do rozpravy. Končím možnosť prihlásiť sa do rozpravy. Ale najprv sa do rozpravy prihlásil pán spravodajca. Takže ako prvý v rozprave vystúpi pán spravodajca, nech sa páči (Reakcia z pléna.), či predkladateľ, prepáčte.
Grendel, Gábor, podpredseda NR SR (2021-05-28):
Pán poslanec Kazda, s faktickou poznámkou.
P. Hrušovský, predseda NR SR: (2003-07-04):
(Hlasovanie.) 132 prítomných, 76 za, 36 proti, 20 sa zdržalo. Návrh zákona do druhého čítania sme schválili. Ďalší návrh.
Janiš, Stanislav, poslanec NR SR (2011-07-07):
Pán predseda, dajte, prosím, hlasovať o zákone ako celku s odporúčaním gestorského výboru schváliť.
Kamenický Ladislav, poslanec NR SR (2013-10-17):
Vážený pán predseda, v rozprave vystúpili dvaja poslanci, ja a pán poslanec, pričom obaja sme podali pozmeňujúce návrhy. Vážený pán predseda, keďže pozmeňujúce návrhy boli podané v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Laššáková, Jana, podpredsedníčka NR SR (2014-09-10):
Pán poslanec Hlina, nech sa páči.
Pročko, Jozef, poslanec NR SR (2024-01-10):
Ďakujem. Pán Hargaš, vy ste vyzvali Pellegriniho, aby vystúpil s tým svojím, s tou svojou analýzou. No ako on môže vystúpiť s tou analýzou, keď on chce, on chce, aby taký, ako Suchoba a Imrecze skončili. Veď vy si myslíte, že nezobral 150-tisícový úplatok? Ten človek to potrebuje, aby takíto ľudia už nerozprávali o ňom pravdu. A chcem od vás počuť, pán Hargaš, že či zobral, alebo nezobral, povedzte mi váš názor. Viete, Pellegrini napríklad teraz hneď upozornil pána poslanca Saba, aby nerozprával od veci. No pán Sabo rozprával k veci. Keby Pellegrini počúval a nebavil sa tam s Rašim, ktorý, ktorý sem príde a robí tu fešáčika a nemá iné čo na robote, takže keby, keby, keby Pellegrini bol počúval, tak vie, že ste, pán Sabo, rozprávali k veci. Oni potrebujú tento zákon zrušiť. Myslíte si, že Pellegrini vám predloží nejaké relevantné dôkazy alebo nejakú odbornú analýzu toho, prečo to idú zrušiť? Pellegrini? Veď Pellegrini jeden deň povie, že no on teda, nechce zrušiť tú špeciálnu prokuratúru a druhý deň povie, no ja som sa rozhodol, ja som taký Peťulino, ktorý sa zle vyspal a idem to zrušiť, musím to zrušiť. A prečo to ide zrušiť? Lebo Fico ho drží za tie jeho jaja. Riadne ho drží za tie jeho jaja. Čo si myslíte, že Fico dal ľuďom tie peniaze a Muňkovi dal tie lóve, veď si pozrite, pozrite si, dajte si Muňko, SMER, jak Muňkova rodina zarábala na zákazkách SMER-u. Tak čo si myslíte, že ten byt, čo dostal teraz Fico lacno, že ho zaplatil? Figu borovú zaplatil. To sú vlastne len peniaze, ktoré dal Muňkovi. A toto sú ich kšefty a oni si tieto kšefty musia očistiť. Preto skrátené legislatívne konanie. Viete, mne, mne naozaj, keď, keď vidím ich na chodbách, ako sa arogantne správajú, veď to je čistá katastrofa. Slovenský národ, pozrite sa, ako chodia do roboty smeráci, ktorí vám sľubovali inú politickú kultúru. Vás by z každej roboty, milí Slováci, vyhodili, keby ste tak... (Prerušenie vystúpenia časomerom.)
V. Palko, minister vnútra SR: (2003-04-23):
Vládny návrh zákona ďalej v nadväznosti na poslednú novelu Trestného poriadku zavádza v ustanovení o úlohách Policajného zboru inštitút skráteného vyšetrovania a v súlade so schválenou stratégiou dobudovania ochrany štátnej hranice schengenského typu rozširuje okruh úloh Policajného zboru aj o spolupôsobenie Policajného zboru pri zabezpečovaní ochrany civilného letectva. Predkladaný vládny návrh bol prerokovaný v určených výboroch. S pripomienkami, ktoré sú uvedené v spoločnej správe výboru pre obranu a bezpečnosť, vyjadrujem súhlas. Vážený pán predseda, vážené panie poslankyne, páni poslanci, vzhľadom na uvedené si vás dovoľujem požiadať, aby ste predložený vládny návrh zákona po prerokovaní postúpili do tretieho čítania.
Kazda, Radovan, poslanec NR SR (2020-07-07):
Pán poslanec, na margo teda toho bankového odvodu. Vy ste boli vláda, ktorá hovorila o sebe, že je ľavicová. V podstate tie ekonomické riešenia aj boli ľavicové, boli socialistické. Ja myslím, že spôsob pôsobenia ľavicových vlád v ekonomike, vďaka ktorému sme sa vlastne za celé tie roky prepadli vo všetkých indexoch podnikateľského prostredia, a dobre ich opísal kedysi Ronald Regan, americký prezident, zacitujem: „Pohľad vlády na ekonomiku možno zhrnúť do pár krátkych fráz. Keď sa to hýbe, zdaň to, ak sa to stále hýbe, zaveď na to regulácie, ak sa to prestane hýbať, začni to dotovať.“ Toto si myslím, že bol práve ten váš pomýlený spôsob, ten, ten, ten ľavicový spôsob prístupu k bankovej, k bankovému odvodu, že keď niekto dosahuje veľký zisk, tak mu ho musíme zobrať, lebo on ho pravdepodobne skováva niekde zašitý v poduške a ne... nepodporuje ďalší, ďalší rast. To je naprosto pomýlený pohľad. Keď má nie... keď niekto súťaží na trhu, konkurenčnom trhu, tak ako sú banky a, samozrejme, priznávam, že tie banky sú regulované, čo je, čo je, sú veľmi škrtené, veľmi regulované a mali by mať lepšie konkurenčné prostredie, ale pokiaľ pôsobia v ako-tak konkurenčnom prostredí a produkujú zisk, tak čo je na tom nenormálne? To neviem, čo je na tom nenormálne, veď ony ten zisk ďalej preinvestovávajú, preinvestovávajú ho v prospech, v prospech vlastne ďalších investícií a ďalšieho ekonomického rastu. Čiže tu hovo... tu, tu hovoríme o tom, že, že máme brať naďalej tento bankový odvod? Táto, tento jeden bod hovorí o, o teda tomto ročnom odložení. Ja osobne by som bol veľmi rád, keby táto pravicová vláda alebo aspoň stredopravá vláda zrušila bankový odvod úplne, ale zároveň ani nepomáhala bankách v prípade, keď sa dostanú do nejakých svrabov, ktoré si len sama spôsobila.
Danko, Andrej, podpredseda NR SR (2023-11-22):
Pán poslanec Pollák.
Pleštinská, Zita, poslankyňa NR SR (2020-05-12):
Ďakujem, pán predsedajúci. Ja len toľko by som chcela povedať, že Slovensko môže vyčerpať v tomto programovacom období 13,5 miliardy európskych, teda euro, a čerpáme na 32 %. Ja sa veľmi teším, že konečne budeme mať ministerstvo, ktoré nám urýchli čerpanie štrukturálnych fondov a Slovensko bude môcť povedať, že konečne môže vyčerpať v tomto programovacom období všetky finančné prostriedky, ktoré dostali, dostalo z Európskej únie. Ďakujem pekne. (Potlesk.)
Tabák, Romana, poslankyňa NR SR (2023-06-14):
Ďakujem veľmi pekne za slovo. Pán poslanec Kučera, plne s vami súhlasím a chcela by som ďaku... chcela by som vám poďakovať za vaše vystúpenie. Vážené dámy a páni, pravda je taká, ja ako bývalá profesionálna tenistka som zistila, že v programovom vyhlásení vlády nie je ani jedna veta o športe. Športovanie má vplyv na pocity šťastia, športovanie je to isté ako zdravie a ja sa pýtam, prečo nie je nič spomenuté ohľadom športu v programovom vyhlásení vlády. Pán premiér Ódor, neviem, či viete, ale náš najúspešnejší olympijský šport je slovenská kanoistika a oni majú veľmi slabé podmienky na trénovanie, preto sa už venujem asi dva roky projektu Zemník, kde by malo sa vystavať nové národné kanoistické centrum, a to vy o tom by ste mali vedieť a možno dokončiť tento, tento projekt. Takže kanoistika potrebuje určite našu podporu. Ja sa pýtam, prečo by som mala vyjadriť podporu tejto vláde. Ja vás nepoznám, ľudia si vás nezvolili v roku 2020 vo voľbách. Ja budem hlasovať proti tomuto programovu... programe, proti PVV a ani nedostanete podporu parlamentu, lebo proste šport, šport je základ a som veľmi z tohto sklamaná.
P. Hrušovský, predseda NR SR: (2004-05-12):
(Hlasovanie.) 139 prítomných, 136 za návrh, 1 proti, 2 sa zdržali. Návrh zákona sme schválili do druhého čítania . Prosím ďalší návrh.
Paška, Pavol, predseda NR SR (2012-09-13):
Druhú otázku, pán premiér, vám položil pán poslanec Dušan Bublavý a znie: „Pán premiér, podarí sa Slovensku znížiť deficit štátneho rozpočtu a dodržíme medzinárodné záväzky, ktoré sú na nás kladené?“ (Pán premiér odovzdáva sľúbené dokumenty k problematike výstavby diaľnic poslancovi P. Zajacovi.) Takže ja zopakujem, pán premiér, tú otázku: „Pán premiér, podarí sa Slovensku znížiť deficit štátneho rozpočtu a dodržíme medzinárodné záväzky, ktoré sú na náš štát kladené?“
Šebej, František, poslanec NR SR (2010-08-06):
Ďakujem, pán predsedajúci. Pán poslanec Mamojka, pred chvíľou ste spomínali, že chápete, že sme v eufórii. Ja sa za seba musím priznať, že ma eufória prešla už po prvom diskusnom príspevku z vašich radov a asi sa tak rýchlo nenavráti, ale mám inú poznámku. Spomínali ste, že nemusíme preberať anglosaské inštitúcie, predsa máme 3-tisíc ročnú históriu, o ktorú sa dá oprieť, a to ma tak trochu zarazilo. Pred 3-tisíc rokmi, to je obdobie niekedy kráľa Dávida, povedzme, a Šalamúna, ak ste mali na mysli antiku, tak 1 000 rokov pred n. l. vlastne ani nezačala poriadne, lebo tie sochy kúrov sú tak asi 700 rokov pred n. l. a rozkvet antiky bol ešte o 200, 300 rokov neskôr. A ak ste mali na mysli niečo autentické, tu u nás, tak ja si nespomínam celkom dobre, kto obýval toto územie pre 3-tisíc rokmi. Skutočne neviem, na čo ste mysleli, pán poslanec. Ďakujem.
Bugár, Béla, podpredseda NR SR (2016-04-20):
Pán poslanec...
Hrušovský, Pavol, podpredseda NR SR (2010-09-09):
Pán poslanec Poliačik, chcete položiť doplňujúcu otázku? Nie. Ďakujem, pán minister obrany, za odpovede na otázky ako pána poslanca Bašku, tak pána poslanca Poliačika. A poprosím teraz pána ministra Krajcera, aby odpovedal na otázku, ktorú mu položil pán poslanec Jarjabek, ktorého overovatelia vyžrebovali a ktorý sa vás pýta: „Čo pripravujete v oblasti legislatívy pre výtvarníkov?“ Môžete odpovedať.
Jurinová, Erika, podpredsedníčka NR SR (2015-03-12):
Ďakujem, pani spravodajkyňa. Otváram všeobecnú rozpravu, do ktorej som dostala jednu prihlášku. Do rozpravy je prihlásený pán poslanec Peter Muránsky z klubu KDH, zároveň mu dávam slovo.
Taraba, Tomáš, poslanec NR SR (2023-03-30):
Vážený pán predseda, dovoľte, aby som podľa § 73 zákona o rokovacom poriadku vystúpil v prvom čítaní ako spravodajca určený výborom pre kultúru a médiá v uvedenom návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona... Jaj, to už nič. Dobre. Ďakujem pekne.
Kollár, Boris, predseda NR SR (2022-12-07):
Otváram rozpravu. Do rozpravy som nedostal žiadnu písomnú prihlášku. Pýtam si, či sa chce niekto prihlásiť ústne. Nie. Uzatváram možnosť sa prihlásiť do rozpravy, ale o slovo... (reakcia navrhovateľa), čiže jeden prihlásený ústne do rozpravy pán poslanec Kremský. Pán navrhovateľ chce ešte predtým vystúpiť, alebo po? (Reakcia navrhovateľa.) Nech sa páči, máte slovo.
Viskupič, Jozef, poslanec NR SR (2015-12-11):
Nemusím chodiť ďaleko, keď budem hovoriť o pravdivých výrokoch, stačí rozobrať jednu a jedinú faktickú poznámku pána Brixiho. Ani raz, ani jeden jediný raz som ja nepovedal, že sa nič neurobilo. To je, čiže na tomto vystavaná faktická poznámka dokumentuje iba a len to, že viete pravdu zamlčať, prekrúcať, ohýbať a znásilňovať. Ja som hovoril, že keď minister urobil tisíc dobrých vecí, v jednej zásadnej veci zlyhal, a to, že kryl pána Lazára. Pretože neprišli tie zásadné argumenty, z ktorého bol zásadne obvinený. Neprišiel s argumentami, či je naozaj pravdou to, že pri prevádzke kompy prichádza k 11-násobnému predraženiu. To je vec, na ktorej stojí a padá to, ako som vystúpil k rozprave. Čiže ak si chcete vystavať svoju faktickú poznámku na tom, že ja hovorím o pánovi ministrovi, že nič neurobil, nie, tak to nie je. Ja som hovoril, že sám ste do tejto debaty priniesli to, že, áno, ak robíte, robíte aj chyby. A ja hovorím a pýtam sa opäť, a už to mu ostatne ako rečnícka otázka, čo nasleduje, ak niekto urobí chyby v normálne nastavenom procese? Ak robím chyby, tak za chyby sa platí, a v tomto prípade nie. Mrzí ma iba, že to musím opakovať, pretože viem, že to viete a iba z politických a účelových dôvodov ste opäť preliepali tú základnú otázku a základnú pravdu, lakujúc obraz, že predsa minister robil veľa dobrého, tak prečo upriamujeme pozornosť iba na túto jednu vec.
Beblavý, Miroslav, poslanec NR SR (2019-11-26):
Dovoľte mi podať procedurálny návrh, aby sme o procedurálnom návrhu poslanca Fica nehlasovali z dôvodu rozporu s Ústavou Slovenskej republiky, keďže narúša základný princíp zákonodarnej iniciatívy poslancov Národnej rady... (Prerušenie vystúpenia predsedajúcim.)
Sulík, Richard, predseda NR SR (2011-07-01):
Poprosím ctených kolegov, keby mohli venovať viac pozornosti rečníkovi ešte chvíľku. Prosím vás, mohli by ste si buď sadnúť, alebo opustiť miestnosť? Páni poslanci, poprosím vás, keby ste mohli buď si sadnúť, alebo opustiť miestnosť. Ďakujem pekne. Nech sa páči.
M. Číž, podpredseda NR SR: (2007-09-19):
(Hlasovanie.) Prítomných 133 poslancov, za návrh 133 poslancov. Konštatujem, že sme schválili vládny návrh zákona o obchodovaní s tovarom, ktorý možno použiť na vykonanie trestu smrti, mučenie alebo iné kruté, neľudské alebo ponižujúce zaobchádzanie alebo trestanie. Ďalej budeme hlasovať v druhom čítaní o vládnom návrhu zákona o ochrane pred uplatňovaním exteritoriálnych účinkov právnych predpisov tretích krajín , tak ako to máme uvedené v tlači 311. Spoločným spravodajcom, ktorý bude riadiť hlasovanie, je pán poslanec Tibor Glenda z výboru pre hospodársku politiku. Má slovo.
Hrnko, Anton, poslanec NR SR (2019-01-30):
Ďakujem, pán predsedajúci. Pani poslankyňa Dubačová, ja chápem vaše rozhorčenie, ale myslím si, že plačete na nesprávnom hrobe, pretože zákonom o ozbrojených silách sa dá upravovať len to, čo sa dotýka ozbrojených síl. Ostatné všetko patrí do úplne iných oblastí. A ešte jednu vec by som vám chcel povedať, keď už tak hovoríte, existuje tu nejaké ústavné zriadenie, existujú nejaké ústavné práva a na základe týchto ústavných zriadení a práva je to, že to, čo nie je zakázané, je pre občana povolené. Naopak, pre štátne orgány, ktoré môžu robiť len to, čo majú zákonom prikázané. Nuž a neviem, odkiaľ beriete tie údaje, pretože som sa s nimi nestretol, že by v radoch ozbrojených síl narastal počet sympatizantov extrémizmu. To by som si takéto niečo nikdy nedovolil tvrdiť, pretože intímne poznám ozbrojené sily Slovenskej republiky, pracoval som na ministerstve obrany 
16,5 rokov, predtým som bol vo výbore pre obranu a bezpečnosť, teraz som pre obranu a bezpečnosť, takže tieto veci pokladám za, z vašej strany za nejaké neoprávnené osočenie ozbrojených síl. A keď už hovoríme o tom extrémizme, tak extrémizmus nie je len ľavicový a pravicový, ale sú všelijaké iné extrémizmy, ja by som tu chcel, nechcem ukázať na nikoho, hneď napríklad čechoslovakistický extrémizmus, slniečkarský extrémizmus a aj tam by sme sa mali potom na tie extrémizmy pozrieť.
Gašpar, Tibor, podpredseda NR SR (2024-10-23):
Ďakujem, pán poslanec, v reakcii na vás dve faktické poznámky. Pani poslankyňa Jurík, nech sa páči.
Matejička, Vladimír, poslanec NR SR (2012-09-13):
Pán predseda, ďakujem za slovo. Vážený pán minister, vážený pán Hrušovský, ktorý ma nechcel nechať vystúpiť, lebo asi podporím tento návrh zákona. Tú pikošku, pán poslanec Gál, čo hovoril, tak to bola sila, že dcéra plače otcovi, či pôjde na Kubu, alebo že len vtedy môže ísť, keď bude na to mať peniažky alebo zisk. Nech dá primeraný zisk, nech dá aj pracovníkom, nech ide na Balaton, to má lacnejšie, nebude letenku kupovať. Ale vrátim sa k tej mojej problematike. Po vyše roku sa parlament opäť zaoberá novelizáciou Zákonníka práce a je to vzhľadom na výsledok marcových volieb prirodzené, lebo naša strana už vlani avizovala, že už pri najbližšej príležitosti zmení tie ustanovenia, ktoré poškodzujú zamestnancov. Jednou z oblastí, v ktorej sa presne toto stalo, je postavenie zástupcov zamestnancov vo vzťahu k zamestnávateľom. Rád by som sa po vyše ruku vrátil vo svojom vystúpení k tejto problematike, lebo sa znovu stáva predmetom demagogického boja pravice, ktorá sa usiluje návrat k spolurozhodovaniu zástupcov zamestnancov prezentovať ako akýsi dar SMER-u svojmu zmluvnému partnerovi Konfederácii odborových zväzov Slovenskej republiky. Zaznelo to aj dnes, zaznelo to aj na tlačovej konferencii strany MOST – HÍD tento pondelok. A je to hlúposť z viacerých dôvodov. Venujem sa tejto problematike... (Prerušenie vystúpenia predsedajúcim.)
Sulík, Richard, predseda NR SR (2011-06-02):
Pán poslanec Jurčík.
Grendel, Gábor, podpredseda NR SR (2020-09-22):
Pán poslanec Blaha.
Grendel, Gábor, podpredseda NR SR (2020-09-23):
Poprosím všetkých poslancov, áno, pán minister, aj vás, aj všetkých poslancov, aby si nasadili rúško.
Valášek, Tomáš, poslanec NR SR (2021-10-22):
To, čo som, to, čo som, iste platí.
Verešová, Anna, poslankyňa NR SR (2017-09-12):
Ďakujem vám za reakcie. Ešte chcem doplniť, že trošku takú emóciu. Vždy, keď som v tej profesionálnej veľkej organizácii alebo aj inde na odborných fórach a konferenciách bola, tak vzhľadom k tomu nezvratnému údaju, že starnutie obyvateľstva teda že je nezvratné, tak vždy na tých odborných fórach drvivú väčšinu času sa venuje naozaj opatrovateľstvu a seniorom našim. Našim naozaj drahým, chorým, starým členom rodiny. Ja ich takto vidím a s veľkou takou však veľkorysosťou, okej, dobre, je to tak, potrebujú pomoc. Ale práve služby krízovej intervencie boli vždy popoluškou. A vidím to aj teraz aj v tom zákone, že stále nič systémové sa nerieši v službách krízovej intervencie, ale aj v terénnych službách, ktoré sú, prepánajána, však lacnejšie, efektívnejšie, oveľa skôr pomôžu ľuďom, aby nám naozaj neupadli do tej hrôzy a do takej núdze, kde to potrebuje veľa peňazí, veľa času, veľa energie a hlavne je to o obrovských bolestiach tých ľudí a tých občanov. Takže systém a znova také zacielenie som očakávala v tejto novele, zacielenie na tú najdôležitejšiu časť. A to je ísť do terénu a pomáhať ľuďom priamo a podporovať tú pomoc finančne, ale aj vôbec podporovať túto pomoc priamo v ich prirodzenom prostredí. Toto som očakávala od tejto novely. Ale to nesplnila.
Danko, Andrej, predseda NR SR (2016-11-28):
Ďakujem. Pán poslanec Jozef Mihál bol posledný prihlásený písomne do rozpravy. Vzhľadom na uvedené pýtam sa, či sa chce niekto prihlásiť do rozpravy ústne. Nie. Ďakujem. Uzatváram možnosť prihlásenia do rozpravy ústne. Uvedeným vyhlasujem rozpravu za skončenú. Do ústnej? Nechceš záver? (Reakcia spravodajcu.) Do rozpravy sa ešte prihlásil pán spravodajca.
Grendel, Gábor, podpredseda NR SR (2021-05-27):
Pán poslanec Filip Kuffa s reakciou na faktickú poznámku.
Pčolinský, Peter, podpredseda NR SR (2022-10-20):
Ďakujem pekne. Na vaše vystúpenie sú dve faktické poznámky. S prvou faktickou poznámkou, pán poslanec Viskupič, prekvapivo.
V. Veteška, podpredseda NR SR: (2004-09-09):
Otváram rozpravu. Písomne som prihlášky nedostal k tomuto bodu programu žiadne. Prosím, pýtam sa, kto sa hlási ústne? Ústne nikto. Končím možnosť podania ústnych prihlášok do rozpravy. Vyhlasujem rozpravu za skončenú a prerušujem rokovanie o tomto bode programu. Nasleduje druhé čítanie o vládnom návrhu zákona o zastúpení Slovenskej republiky v Eurojuste a o zmene a doplnení niektorých zákonov . Vládny návrh zákona ste dostali pred prvým čítaním ako tlač 755. Spoločnú správu máte ako tlač 755a. Prosím podpredsedu vlády a ministra spravodlivosti Slovenskej republiky Daniela Lipšica, aby vládny návrh zákona odôvodnil. Nech sa páči.
Sloboda, Radovan, poslanec NR SR (2022-03-16):
Hlasovať budeme dnes o jedenástej. Ďakujem.
P. Hrušovský, predseda NR SR: (2004-10-28):
(Hlasovanie.) 141 prítomných, 141 za návrh. Schválili sme návrh.
Pellegrini, Peter, predseda NR SR (2015-07-01):
Pán poslanec Viskupič.